Válisti
Válisti er skrá yfir lífverur sem eru taldar vera í útrýmingarhættu eða eiga undir högg að sækja. Válistar taka yfirleitt mið af útgáfu rita og válista frá Alþjóðanáttúruverndarsamtökunum IUCN  en einnig eru gefnir út staðbundnir válistar sem styðja að miklu leiti við önnur gögn.

Á Íslandi hafa verið gefnir út válistar fyrir æðplöntur, fugla og spendýr.

Hættuflokkar
Á válistum eru lífverur flokkaðar í hættuflokka eftir því hvernig stofn þeirra er metinn. Flokarnir eru:
 Útdauða (EX) - dæmi: geirfugl, flökkudúfa, neanderdalsmaður.
 Útdauða í náttúrulegum heimkynnum (EW) - dæmi: davíðslykill á Íslandi.
 Í bráðri útrýmingarhættu (CR) - dæmi: áll, svartaskur.
 Í útrýmingarhættu (EN) - dæmi: sæotur, langreyður, fjallarauðviður.
 Viðkvæmar (VU) - dæmi:ýsa, hávella, búrhvalur, kóreulífviður.
 Við hættumörk (NT) - dæmi: landselur, nálaþinur.
 Í fullu fjöri (LC) - dæmi: einir, hrossagaukur, minkur.

Einnig eru til flokkar fyrir þær tegundir sem passa hvergi inn í hættuflokkunina:

 Gögn vantar (DD)
 Tegund ekki metin (NE)
 Mat á ekki við (NA)

Tilvísanir

Náttúruvernd